
Αρ. Φύλλου 1001 


31 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση οφειλών από δάνεια κτηνοτροφικών, χοιρο- 
τροφικών και γαλακτοκομικών επιχειρήσεων της 
Περιφέρειας Θράκης που επλήγησαν από τον 

αφθώδη πυρετό. 1 

Τροποποίηση 28603/ΔΙΟΕ 706/2.9.1998 απόφασης, 
σχετικά με τη «Συγκρότηση και εσωτερικό κανονι¬ 
σμό λειτουργίας της Επιτροπής Παρακολούθησης 
και διαχείρισης του πενταετούς προγρ/τος ανα¬ 


πτυξιακής συνεργασίας 1997 - 2001». 2 

Είσπραξη εσόδων υπέρ τρίτων από τις Δημόσιες Οί¬ 
κον. Υπηρεσίες. 3 

Παράταση προθεσμίας υποβολής αιτήσεων επιστρο¬ 
φής Φ.Π.Α. και Ε.Φ.Κ. του πετρελαίου κίνησης 
έτους 2000 από αγρότες του ειδικού καθεστώτος 4 

Λειτουργία ΟΠΕΚΕΠΕ για τον τομέα Καπνού. 5 

Αναπροσαρμογή των παρεχομένων επικουρικών συ¬ 
ντάξεων από το Κεφάλαιο Πλοηγικής Υπηρεσίας.. 6 


ΑΠΟΦΑΣΕΙ Σ 

Αριθ. 24284/Β.1210 (1) 

Ρύθμιση οφειλών από δάνεια κτηνοτροφικών, χοιροτροφι- 
κών και γαλακτοκομικών επιχειρήσεων της Περιφέρει¬ 
ας Θράκης που επλήγησαν από τον αφθώδη πυρετό. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 (ΦΕΚ 178/τ.Α/28.8.1975) «περί οργά¬ 
νων ασκήσεως της νομισματικής, πιστωτικής και συναλ¬ 
λαγματικής πολιτικής και άλλες διατάξεις». 

3. Το άρθρο 22του Ν.2362/95 (ΦΕΚ247/τ.Α/27.11.1995) 
«Περί κωδικός Δημοσίου Λογιστικού». 

4. Την πράξη του Διοικητή της Τράπεζας της Ελλάδος 
αριθμ. 1620/5.10.89 «Ρυθμίσεις οφειλών από Τραπεζικό 
δανεισμό». 


5. Την ανάγκη υποβοήθησης των κτηνοτροφικών, χοι¬ 
ροτροφιών και γαλακτοκομικών επιχειρήσεων της περι¬ 
φέρειας Θράκης που επλήγησαν από τον αφθώδη πυρε¬ 
τό κατά το έτος 2000, αποφασίζουμε: 

1. Οι μέχρι 30.6.2001 ληξιπρόθεσμες και μη οφειλές από 
δάνεια για πάγιες εγκαταστάσεις και κεφάλαια κίνησης 
των κτηνοτροφικών, χοιροτροφικών και γαλακτοκομικών 
επιχειρήσεων που επλήγησαν από τον αφθώδη πυρετό το 
έτος 2000, οι οποίες είναι εγκατεστημένες και λειτουρ¬ 
γούν στη Περιφέρεια Θράκης, κεφαλαιοποιούνται και γί¬ 
νονται ένα νέο δάνειο, συμπεριλαμβανομένων και των τό- 
κωντου πρώτου εξαμήνου, το οποίο θα εξοφληθεί με ίσες 
εξαμηνιαίες χρεωλυτικές ή τοκοχρεωλυτικές δόσεις, με 
πρώτη καταβλητέα την 31.12.2001 και τελευταία την 
31.12.2013. Για τις οφειλές σε συνάλλαγμα (νομίσματα 
εκτός ζώνης ευρώ) προκειμένου να υπαχθούν στη ρύθμι¬ 
ση θα πρέπει να μετατραπούν σε ευρώ με τιμή αναφοράς 
την ημέρα υπογραφής της σύμβασης, η οποία δεν θα πρέ¬ 
πει να είναι μεταγενέστερη της 2.11.2001. 

2. Το επιτόκιο του νέου αυτού δανείου θα είναι ίσο με το 
επιτόκιο της τελευταίας έκδοσης των εντόκων γραμμα¬ 
τίων Ελληνικού Δημοσίου (ΕΓΕΔ) δωδεκάμηνης διάρκει¬ 
ας προσαυξημένο κατά 60%. Το επιτόκιο αυτό θα επιδο¬ 
τείται από το λογαριασμό του Ν. 128/75 με ποσοστό ίσο 
με 15% του ανωτέρω οριζόμενου επιτοκίου από 1.7.2001 
μέχρι και 31.12.2001. 

3. Στην παρούσα ρύθμιση υπάγονται οφειλές στις 
Δ.Ο.Υ. οι οποίες είτε έχουν μόνο βεβαιωθεί είτε έχουν βε¬ 
βαιωθεί και εξοφληθεί λόγω κατάπτωσης της εγγύησης 
του Ελληνικού Δημοσίου. 

4. Για την παρούσα ρύθμιση θα παρασχεθεί η εγγύηση 
του Ελληνικού Δημοσίου σύμφωνα με τις διατάξειςτου Ν. 
2322/95. 

6. Σε περίπτωση μη καταβολής δύο (2) δόσεων με ανα- 
λογούντες τόκους ή τοκοχρεωλυσίων που προκύπτουν 
από την ως άνω ρύθμιση το δάνειο θα καθίσταται αμέσως 
ληξιπρόθεσμο και απαιτητό. 

7. Προϋπόθεση για την υπαγωγή των επιχειρήσεων στις 
ρυθμίσεις της παρούσης είναι οι επιχειρήσεις να είναι βιώ¬ 
σιμες. Μελέτη βιωσιμότητας θα αποστέλλεται στην Τρά¬ 
πεζα που έχει τις περισσότερες οφειλές, η οποία θα αξιο¬ 
λογεί τη μελέτη. Σε περίπτωση θετικής αξιολόγησης η με¬ 
λέτη θα προσκομίζεται στην 25η Δ/νση του Υπουργείου 

Οικονομικών για έγκριση της ρύθμισης με την εγγύηση 
του Ελληνικού Δημοσίου. 

8. Η δαπάνη η οποία προκαλείται από τις διατάξεις της 
παρούσας Απόφασης το ύψος της οποίας δεν είναι δυνα¬ 
τόν να προσδιορισθεί, θα βαρύνει το λογαριασμό του Ν. 
128/75. 

9. Η προθεσμία υποβολής αιτήσεων των ενδιαφερομέ¬ 
νων επιχειρήσεων προς τα πιστωτικά ιδρύματα για την 
ένταξη στην παρούσα ρύθμιση ορίζεται έως 2.11.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 21566/ΔΙΟΕ 278 (2) 

Τροποποίηση της 28603/ΔΙΟΕ 706/2.9.1998 απόφασης, 
σχετικά με τη «Συγκρότηση και εσωτερικό κανονισμό 
λειτουργίας της Επιτροπής Παρακολούθησης και δια¬ 
χείρισης του πενταετούς προγρ/τος αναπτυξιακής συ¬ 
νεργασίας 1997 - 2001» 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», (ΦΕΚ 137/Α) όπως συμπληρώθη¬ 
κε με το άρθρο 27 του Ν. 2081/1992 (ΦΕΚ 154/Α) και τρο¬ 
ποποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α). 

β) Του άρθρου 4, παρ. 2 του Ν. 2515/1997 (ΦΕΚ 
154/τ.Α/25.7.1997) «Άσκηση Επαγγέλματος Λογιστή Φο¬ 
ροτεχνικού, λειτουργία Σώματος Ορκωτών Εκτιμητών 
(Σ.Ο.Ε) και άλλες διατάξεις». 

γ) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/τ.Α/14.7.2000). 

2. Την Π.Υ.Σ 265 της 29 Αυγούστου 1996 (ΦΕΚ 
214/τ.Α/29.8.1996) «Έγκριση αίτησης ένταξης της Ελλά¬ 
δος στην Επιτροπή Αναπτυξιακής Βοήθειας (ϋΑΟ) του 
ΟΟΣΑ, αύξησης της συνολικής Ελληνικής Κρατικής Διμε¬ 
ρούς Αναπτυξιακής Βοήθειας και σύστασης Ειδικής Επι¬ 
τροπής Αναπτυξιακής Συνεργασίας». 

3. Την αριθμ. 27.081/ΔΙΟΕ 540/27.7.2000 (ΦΕΚ970/τ.Β/ 
3.8.2000) κοινή απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των των Υφυπουργών Εθνικής Οικονομίας». 

4. Την αριθμ. 28603/ΔΙΟΕ 706/2.9.1998 απόφαση μας 
σχετικά με τη «Συγκρότηση και εσωτερικό κανονισμό λει¬ 
τουργίας της Επιτροπής Παρακολούθησης και διαχείρι¬ 
σης του πενταετούς προγράμματος αναπτυξιακής συ¬ 
νεργασίας 1997 - 2001» (ΦΕΚ 972/τ.Β/11.9.98), όπως τρο¬ 
ποποιήθηκε μεταγενέστερα. 

5. Το αριθμ. Β 117262/25.6.2001 έγγραφο του Οργανι¬ 
σμού Απασχόλησης Εργατικού Δυναμικού (ΟΑΕΔ), απο¬ 
φασίζουμε: 

Άρθρο 1 

Τροποποιούμε την αριθμ. 28603/ΔΙΟΕ 706/2.9.1998 
απόφαση μας σχετικά με την «Συγκρότηση και εσωτερικό 
κανονισμό λειτουργίας της Επιτροπής Παρακολούθησης 


και διαχείρισης του πενταετούς προγρ/τος αναπτυξιακής 
συνεργασίας 1997 - 2001» και ορίζουμε εκπρόσωπο του 
Οργανισμού Απασχόλησης Εργατικού Δυναμικού τον 
Αντώνη Λιάτσο, Γενικό Δ/ντή του Οργανισμού σε αντικα¬ 
τάσταση του Γεωργίου Καρβούνη. 

Άρθρο 2 

Κατά τα λοιπά ισχύουν οι διατάξεις της αριθμ. 28603/ 
ΔΙΟΕ 706/2.9.1998 απόφασής μας. 

Άρθρο 3 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2001 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 
-♦- 

Αριθ. 1061043/3866/0016 (3) 

Είσπραξη εσόδων υπέρ τρίτων από τις Δημόσιες Οικον. 

Υπηρεσίες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ.4 του άρθρου 106 
Ν.2362/95 (Φ.Ε.Κ.247Α) «Περί λογιστικού ελέγχου των 
δαπανών του κράτους και άλλες διατάξεις». 

2. Τις διατάξεις του Ν.Δ.356/74 περί κώδικα είσπραξης 
Δημοσίων εσόδων (Κ.Ε.Δ.Ε.). 

3. Την με αριθ.2024387/2870/0022/5.4.90 απόφαση του 
Υπουργού Οικονομικών η οποία κυρώθηκε με την παρ.9 
του άρθ.24του Ν. 1884/90 (ΦΕΚ81Α/90). 

4. Την με αριθ. 1039386/441/Α.0006/21.4.2000 (ΦΕΚ 571 
Β) απόφαση του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς 
Οικονομικών». 

5. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό του Κράτους, αποφασί¬ 
ζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων του Εθνικού Σταδίου Βέροιας. 

2. Το ποσοστό συμμετοχής του ανωτέρω Νομικού Προ¬ 
σώπου στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε 10% (δέκατοις εκατό). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεωλυτικές δόσεις 
για απόσβεση δανείων μισθωτών, δεν υπόκεινται σε πο¬ 
σοστό συμμετοχής. Τα ποσά που παρακρατούνται κατα¬ 
τίθενται στον ειδικό λογαριασμό που τηρείται στην Τρά¬ 
πεζα της Ελλάδος με την ονομασία «Δικαιώματα βεβαίω¬ 
σης και είσπραξης εσόδων υπέρ τρίτων». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

Αριθ. 1070782/3055/319/Β0014 (4) 

Παράταση προθεσμίας υποβολής αιτήσεων επιστροφής 
Φ.Π.Α. και Ε.Φ.Κ. του πετρελαίου κίνησης έτους 2000 
από αγρότες του ειδικού καθεστώτος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Κώδικα Φόρου Προστι¬ 
θέμενης Αξίας (Ν. 2859/2000): 

α) των άρθρων 41 και 42 

β) των παραγράφων 2 και 3 του άρθρου 64. 

2. Την απόφαση Π.953/432/64/3.2.88 ΠΟΛ.41 (ΦΕΚ 
107/Β/25.2.88). 

3. Την 1039386/441/Α0006/21.4.2000 (ΦΕΚ 571 Β) κοινή 
απόφαση του Πρωθυπουργού και του Υπουργού Οικονο¬ 
μικών, με την οποία μεταβιβάζονται αρμοδιότητες του 
Υπουργού στους Υφυπουργούς Οικονομικών. 

4. Τα προβλήματα που δημιουργήθηκαν λόγω της έντα¬ 
ξης των αγροτών στο Μητρώο ΤΑΧΙ3 (πρώτη εφαρμογή). 

5. Ότι η απόφαση αυτή δεν προκαλεί δαπάνη σε βάρος 
του Κρατικού Προϋπολογισμού, αποφασίζουμε: 

Παρατείνουμε μέχρι 30 Σεπτεμβρίου 2001 την προθε¬ 
σμία για την υποβολή των αιτήσεων επιστροφής του 
Φ.Π.Α. και του Ε.Φ.Κ. του πετρελαίου κίνησης από τους 
αγρότες, που προβλέπεται από την παράγραφο 4 της 
απόφασής μας Π.953/432/64/3.2.88 ΠΟΛ.41 και αφορούν 
παραδόσεις αγροτικών προϊόντων και παροχές αγροτι¬ 
κών υπηρεσιών, που πραγματοποιήθηκαν κατά τη χρήση 
2000 και μόνο. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Ιουλίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθμ. 379277 (5) 

Λειτουργία ΟΠΕΚΕΠΕ γιατοντομέα Καπνού 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα¬ 
νώσεων των διοικητικών υπηρεσιών για την εφαρμογή 
της Συνθήκης Προσχώρησης της Ελλάδος στις Ευρωπαϊ¬ 
κές Κοινότητες και ρύθμισης συναφών θεσμικών και ορ¬ 
γανωτικών θεμάτων» (Α 280). 

β) Του άρθρου Ιπαρ. 1,2και3τουΝ. 1338/1983 «Εφαρ¬ 
μογή του Κοινοτικού Δικαίου» (Α 34), όπως η παρ. 1 τρο¬ 
ποποιήθηκε με την διάταξη του άρθρου 6 παρ. 1 του Ν. 
1440/84 (Α 70) «Συμμετοχή της Ελλάδος στο κεφάλαιο, 
στα αποθέματα και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακας και Χάλυβος και του Οργανισμού 
Εφοδιασμού ΕΕΙΒΑΤΟΜ» και του άρθρου 65 του Ν. 
1892/1990 (Α 101). 

γ) Του Ν. 2637/98 (ΦΕΚ 200/τ.Α/27-8-98), όπως τροπο¬ 
ποιήθηκε με το Ν. 2732/99 (ΦΕΚ 154/τ.Α/30-7-99) με τον 
οποίο συνεστήθη ο ΟΠΕΚΕΠΕ. 

δ) Του άρθρου 29Ατου Ν. 1558/1985 «Κυβέρνηση και 


Κυβερνητικά Όργανα» (ΦΕΚ 137) το οποίο προστέθηκε με 
το άρθρο 27του Ν. 2081/92 (ΦΕΚΑ 154). 

2. Τηνυπ’ αριθμ. 361810/1993 (ΦΕΚ422/τ. Β’) απόφαση 
των Υπουργών Εθνικής Οικονομίας και Γεωργίας «Ορι¬ 
σμός φορέα ελέγχου στον τομέα του Καπνού» όπως τρο¬ 
ποποιήθηκε και συμπληρώθηκε με την αριθμ. 184517/96 
(ΦΕΚ905τ.Β’) ομοία. 

3. Την υπ’ αριθμ. 196445/8-11-1999 (ΦΕΚ 1990/τ.Β’) από¬ 
φαση των Υπουργών Εθνικής Οικονομίας και Γεωργίας. 

4. Τον Κανονισμό (ΕΟΚ) 2075/92του Συμβουλίου, όπως 
ισχύει και τους Κανονισμούς (ΕΚ) 1258/99 του Συμβουλί¬ 
ου και 1663/95 της Επιτροπής. 

5. Την υπ’ αριθμ. 332999/3-5-2001 (ΦΕΚ 549/τ. Β/11-5- 
2001) απόφαση του Υφυπουργού Εσωτερικών Δημοσίας 
Διοίκησης και Αποκέντρωσης, του Υφυπουργού Οικονο¬ 
μικών και του Υπουργού Γεωργίας. 

6. Την απόφαση 366209/30-4-2001 του Υπουργού Γεωρ- 
γίας για την έναρξη πλήρους λειτουργίας του ΟΠΕΚΕΠΕ. 

7. Την απόφαση 2976/28-5-2001 του Προέδρου του 
ΟΠΕΚΕΠΕ, τοποθέτησης προσωπικού εκ μετατάξεων. 

8. Την ανάγκη ολοκλήρωσης της καταβολής των κοινο¬ 
τικών ενισχύσεων στον τομέα του καπνού της περιόδου 
2000-2001 αλλά και την προετοιμασία των πληρωμών της 
νέας περιόδου 2001-2002 με χρήση προσωπικού, υλικών 
και μέσων που υπάρχουν στον Οργανισμού Καπνού. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη ούτε σε βάρος του Κρα¬ 
τικού Προϋπολογισμού ούτε του Ν.Π.Ι.Δ. - ΟΠΕΚΕΠΕ., 
αποφασίζουμε: 

Άρθρο 1 

Οι αρμοδιότητες εφαρμογής των μέτρων ενίσχυσης και 
ελέγχων στον τομέα του καπνού που σύμφωνα με την 
απόφαση αριθμ. 361810/1993των Υπουργών Εθνικής Οι¬ 
κονομίας και Γεωργίας όπως τροποποιήθηκε και συμπλη¬ 
ρώθηκε με την αριθμ. 184517/96 όμοια έχουν ανατεθεί 
στον Οργανισμό Καπνού, ανατίθενται με την παρούσα 
στον ΟΠΕΚΕΠΕ. 

Άρθρο 2 

Οι Περιφερειακές Υπηρεσίες του Οργανισμού Καπνού ή 
οι Ομάδες Παραγωγών υποχρεούνται να αποστέλλουν στο 
Τμήμα Καπνού του ΟΠΕΚΕΠΕ που στεγάζεται στην Κε¬ 
ντρική Υπηρεσία του Οργανισμού Καπνού τα προβλεπόμε- 
να στην υπ’ αριθμ. 196445/8-11 -99 ΚΥΑ δικαιολογητικά για 
την αναγνώριση και εκκαθάριση της σχετικής δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 

-♦- 

Αριθ. Μ 3433.5/01/01 (6) 

Αναπροσαρμογή των παρεχομένων επικουρικών συντά¬ 
ξεων από το Κεφάλαιο Πλοηγικής Υπηρεσίας 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του Ν.Δ. 200/41 «Περί 

τροποποιήσεως και συμπληρώσεως της περί Πλοηγικής 
Υπηρεσίας κείμενης νομοθεσίας» (ΦΕΚ205Α'/41). 

2. Τις διατάξεις των άρθρων 4.14 και 25 του Ν. 3142/55 
«Περί Πλοηγικής Υπηρεσίας» (ΦΕΚ 43 Α'/55). 

3. Τις διατάξεις του άρθρου 32 του Ν. 1085/80 «Περί 
ελάχιστης ασφαλιστικής προστασίας των ναυτικών» 
(ΦΕΚ255Α780). 

4. Την αριθ. 1039386/441/Α 0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών, άρθρο 4, «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών» (ΦΕΚ 571 
Β'/21.4.2000). 

5. Την αριθ. 2372/28/24.1.2001 απόφαση του Υπουργού 
Εθνικής Οικονομίας (ΓΕΝ Δ/ΝΣΗ ΟΙΚΟΝΟΜΙΚΗΣ ΠΟΛΙΤΙ¬ 
ΚΗΣ - Δ/νση Μακροοικονομικής Ανάλυσης, Τμήμα Τιμών) 
«Αύξηση συντάξεων και εφάπαξ παροχών για το έτος 
2001 ». 

6. Την Κ.Υ.Α με αριθ. Μ 3433.5/01/00/11/08/200(Ρ των 
Υπουργών Οικονομικών και Εμπορικής Ναυτιλίας «Ανα¬ 
προσαρμογή των παρεχόμενων επικουρικών συντάξεων 
από το Κεφάλαιο Πλοηγικής Υπηρεσίας» (ΦΕΚ 1069 
Β730.8.2000). 

7. Την αριθ. Μ 3541.14/01/99 Απόφαση ΥΕΝ «Συγκρό¬ 
τηση Συμβουλίου Πλοηγικής Υπηρεσίας» (ΦΕΚ 2274 
Β731.12.1999). 

8. Την με αριθ. 1858/19.3.2001 γνωμοδότηση του Συμ¬ 
βουλίου Πλοηγικής Υπηρεσίας. 


9. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του Προϋπολογισμού 
του Κεφαλαίου Πλοηγικής Υπηρεσίας υπό ΚΑΕ 0629 πο¬ 
σού δρχ. 1.405.308 ΕΥΡΩ 4124,16 οικονομικού έτους 
2001 που θα καλυφθεί από τα έξοδα του ΚΠΥ και όχι από 
κρατική επιχορήγηση, αποφασίζουμε: 

1. Την αποδοχή της αριθ. 1858/19.3.2001 (Θέμα 3°) 
γνωμοδότηση του Συμβουλίου Πλοηγικής Υπηρεσίας και 
αναπροσαρμόζουμε τις παρεχόμενες επικουρικές συντά¬ 
ξεις από το Κεφάλαιο Πλοηγικής Υπηρεσίας ως εξής: 

1. Η αναπροσαρμογή των συντάξεων θα αφορά τους 
συνταξιούχους της 31.12.2000. 

2. Οι παρεχόμενες από το Κεφάλαιο Πλοηγικής Υπηρε¬ 
σίας συντάξεις να αναπροσαρμοσθούν από 1.1.2001. 

3. Για το τμήμα σύνταξης έως 120.000 δρχ. να δοθεί πο¬ 
σοστό αύξησης 5.5%. 

4. Για το τμήμα σύνταξης από 120.001 έως 200.000 δρχ. 
να δοθεί ποσοστό αύξησης 2,75%. 

5. Επίσης το κατώτερο όριο των συντάξεων να αναπρο- 
σαρμοσθεί στο ποσόντων 50.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως και να κοινοποιηθεί. 

Πειραιάς, 12 Ιουλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡ. ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




